staqsa lill- Ministru għall-Intern u s-Sigurtà Nazzjonali: Jista' l-Ministru jinforma lill-Kamra kemm kien hemm każijiet ta' vjolenza domestika psikoloġika li ġew investigati u kemm persuni tressqu l-Qorti fis-sena 2015? Ninforma lill-Onor. Interpellant li ninsab infurmat li matul is-sena 2015 kien hemm ħames mija u erba' u ħamsin (554) każ ta' vjolenza domestika psikoloġika li ġew irrapurtati u investigati mill-pulizija. Fil-kazijiet kollha fejn irriżulta ksur tal-liġijiet relatati, il-persuni responsabbli dejjem jitressqu l-Qorti. Ma tinżamx sistema ta' data elettronika ta' kemm minn dawn il-każijiet, tressqu diġa.
KAŻIJIET TA' VJOLENZA DOMESTIKA PSIKOLOĠIKA